b'\n_START_ARTICLE_\nIvan Kondakov\n_START_SECTION_\nBiografia\n_START_PARAGRAPH_\nRealitz\xc3\xa0 els seus estudis secundaris a l\'institut de Krasnoiarsk. El 1880 es matricul\xc3\xa0 a la Universitat de Sant Petersburg, a la facultat Ci\xc3\xa8ncies Naturals, on fou alumne d\'Aleksandr B\xc3\xbatlerov i on es gradu\xc3\xa0 el 1884. El 1886 fou designat assistent de laboratori al Departament de Qu\xc3\xadmica de la Universitat de Vars\xc3\xb2via. El desembre de 1894, a Sant Petersburg, defens\xc3\xa0 la tesi "Influ\xc3\xa8ncia del clorur de zinc en una s\xc3\xa8rie de compostos grassos". El 1895 fou nomenat professor de Farm\xc3\xa0cia de la Universitat de Tartu.\n_START_SECTION_\nObra\n_START_PARAGRAPH_\nKondakov se centr\xc3\xa0 en la investigaci\xc3\xb3 sobre la s\xc3\xadntesi de compostos org\xc3\xa0nics, els seus temes principals s\xc3\xb3n la qu\xc3\xadmica dels compostos no saturats (subjecte de recerca de B\xc3\xbatlerov) i de terpens._NEWLINE_El 1901 descobr\xc3\xad que el dimetilbutadi\xc3\xa8, quan s\'escalfa amb hidr\xc3\xb2xid de potassi, produeix una subst\xc3\xa0ncia semblant al cautx\xc3\xba, essent el primer cautx\xc3\xba sint\xc3\xa8tic que es descobr\xc3\xad.'